TILLEGGSLISENSVILKÅR FOR MICROSOFT-PROGRAMVARE
MICROSOFT .NET FRAMEWORK 3.5 FOR MICROSOFT WINDOWS-OPERATIVSYSTEM 
Microsoft Corporation (eller, avhengig av hvor du bor, et av dets tilknyttede selskaper) lisensierer dette tillegget til deg. Hvis du har lisens for bruk av Microsoft Windows-operativsystemprogramvare (“programvare”), kan du bruke dette tillegget. Du har ikke tillatelse til å bruke det hvis du ikke har lisens for programvaren. Du kan bruke dette tillegget med alle gyldig lisensierte kopier av programvaren.
Følgende lisensvilkår beskriver ekstra brukervilkår for dette tillegget. Disse vilkårene og lisensvilkårene for programvaren gjelder din bruk av dette tillegget. Ved en eventuell konflikt er det disse tilleggsvilkårene som gjelder.
Ved å ta i bruk dette tillegget godtar du disse vilkårene. Hvis du ikke godtar vilkårene, kan du ikke bruke tillegget.
Såfremt du etterlever disse lisensvilkårene, har du de rettighetene som er beskrevet nedenfor.
1. BRUKERSTØTTE FOR TILLEGGET.  Microsoft tilbyr brukerstøtte for programvaren som beskrevet på www.support.microsoft.com/common/international.aspx.
2. YTELSESTESTING AV MICROSOFT .NET. Programvaren inkluderer .NET Framework-, Windows Communication Foundation-, Windows Presentation Foundation- og Windows Workflow Foundation-komponentene i Windows-operativsystemene (.NET-komponenter). Du har rett til å utføre intern ytelsestesting av .NET-komponentene. Du har rett til å fremlegge resultatene av all ytelsestesting av .NET-komponenten, såfremt du følger vilkårene på http://go.microsoft.com/fwlink/?LinkID=66406.
Uten hensyn til andre avtaler du måtte ha med Microsoft, skal Microsoft dersom du fremlegger resultater av slik ytelsestesting, ha rett til å fremlegge resultatene av ytelsestester vi utfører av dine produkter som konkurrerer med den aktuelle .NET-komponenten, forutsatt at vi overholder de samme betingelsene som er angitt på http://go.microsoft.com/fwlink/?LinkID=66406.